सासे सुबुङा उन्दैनिफ्राय मोनबोनाय रोंगौथिखौनो गुवार बिथिङाव सोलोंथाइ होननानै बुंनाय जायोब्लाबो सरासनस्रायै सोलोंथाइ होननानै बुङोब्ला जों बिजाब आरो फोरोंगिरिनि हेफाजाबै फरायसालिनि गेजेरजों मोननाय गियानखौनो बुजियो। बे सोलोंथाया जोंनि जिउ संसारखौ मेहेर गोनां समायना खालामो। सासे सोलोंथाइ मोननाय सुबुंजों सासे सोलोंथाइ गैयि एबा मोनै सुबुंनि जिउ खुंनाया रोखोमसे जाया। सोलोंथाइनि गेजेरजोंसो सुबुं माहारिया मोजां गाज्रिनि फारागथिखौ हमदांनो हायो, खैफोद एबा दुखुनि समाव गावखौ रैखा खालामनानै सोलिनो हायो। बेनिखायनो जों बुंनो हायो सोलोंथाया साफ्रोम सुबुंनि जिउ खुंनायाव जोबोद गोनांथार।